Bo (ράπερ)

Ο **Χαράλαμπος Ξενίδης** (Ντύσσελντορφ, 7 Δεκεμβρίου 1973), γνωστός με το καλλιτεχνικό ψευδώνυμο «**Bo**», είναι Έλληνας ράπερ, πρώην μέλος του Family the Label.

## Βιογραφία
Γεννήθηκε το 1973 στο Ντύσσελντορφ της Γερμανίας ενώ η καταγωγή του είναι από τη Θεσσαλονίκη. Στα 13 του, επέστρεψε στην Ελλάδα με τη μητέρα του και την κατά δύο χρόνια μικρότερη αδερφή του ενώ οι γονείς του χώρισαν ένα χρόνο μετά. Έμεινε με την αδερφή του στο πατρικό τους στη Θεσσαλονίκη και είχαν τη βοήθεια του παππού και της γιαγιάς τους. Παράτησαν το σχολείο στο γυμνάσιο γιατί έπρεπε να εργαστούν.

Το 1992, ξεκίνησε να δουλεύει στο Σκορπιό στη Θεσσαλονίκη ως χορευτής, χορογράφος και ράπερ ενώ το 1996 αποφάσισε να μετακομίσει στην Αθήνα.

## Μουσική Καριέρα
Το 1996 έκανε «είσοδο» στην ελληνική δισκογραφία. Το 1998 συμμετέχει στην παραγωγή του άλμπουμ «Συμβόλαιο Τιμής» των Goin' Through. Την ίδια περίοδο συνεργάζεται με Goin Through και Γιώργο Μαζωνάκη στο τραγούδι «Θέλω να γυρίσω στα παλιά» καθώς και με την Άλκηστη Πρωτοψάλτη στο τραγούδι «Οι ψυχές».

Στην συνέχεια συνεργάζεται, ως συνθέτης, με τον Γιώργο Αλκαίο σε 3 δίσκους.

Το 2005 κυκλοφορεί το πρώτο του προσωπικό άλμπουμ (CD) και το ονομάζει «Bo Η Επαφή». Σε αυτό συμμετέχουν καλλιτέχνες όπως ο Γιώργος Αλκαίος, η Καλομοίρα και η Shaya. Το CD περιέχει 15 τραγούδια σε ελληνικούς και αγγλικούς στίχους με RnB, Hip - hop, Oriental και Rock στοιχεία.

Έπειτα, συμμετέχει με συνθέσεις και ντουέτα σε χρυσούς και πλατινένιους δίσκους επιτυχημένων εμπορικά καλλιτεχνών όπως οι Δέσποινα Βανδή, Νότης Σφακιανάκης, Νατάσα Θεοδωρίδου και Νίκος Μακρόπουλος. Συνεργάζεται επίσης με τον ράπερ Coolio στη Θεσσαλονίκη όπου τραγούδησαν μαζί ζωντανά. Παράλληλα συνεργάζεται με την Άννα Βίσση στο remix του DJ Valentino για το τραγούδι «Στην Πυρά», ενώ διασκευάζει και το «Απόψε λέω να μην κοιμηθούμε» σε R&B ρυθμό.

Το 2010 κυκλοφορεί τα τραγούδια «Θα 'Θελα» με τον Stan και «Κάνε Με Να Τρελαθώ» με την Χριστίνα Σάλτη. Το 2011 κυκλοφορεί τα τραγούδια «Πιο Κοντά» με την Χριστίνα Σάλτη, «Είσαι Αστέρι» με την Χρύσπα και «Μοιάζουμε».

Το 2012 συνεργάζεται με την Ιουλία Καλλιμάνη στο τραγούδι «20 Χρονών». Το 2013 κυκλοφορεί το τραγούδι «Πως Το Λένε» ενώ συνεργάζεται και με την Shaya στο τραγούδι «Καλοκαιρινή Καρδιά». To 2014 κυκλοφορεί τα τραγούδια «Gitti Gitti» (ft. Melis Kar) και «Di Di» (ft. Dawn Richard). Επίσης εμφανίζεται στα Mad Video Music Awards με τους Κατερίνα Στικούδη και Νικηφόρο.

Το 2015 κυκλοφορεί τα τραγούδια «Τι Άλλο Θέλεις» με την Χριστίνα Σάλτη και «Γύρισε Ξανά» με τον Λάμπη Λιβιεράτο. Την ίδια χρονιά εμφανίζεται ξανά στα Mad Video Music Awards, με τους Ελένη Φουρέιρα, Claydee και Faydee.

Το 2016 συνεργάζεται με τους Νότη Σφακιανάκη (στο τραγούδι «Έχει Να Κάνει») και Κωνσταντίνο Φραντζή (στο τραγούδι «Δεν Θα Χάσω Άλλο Χρόνο»). Το 2017 συμμετέχει ως διαγωνιζόμενος στο ριάλιτι επιβίωσης του ΣΚΑΪ, «Survivor Greece», κατακτώντας τελικά την 9η θέση. Για τα γυρίσματα του ριάλιτι εγκαταστάθηκε στη Δομινικανή Δημοκρατία. Με την επιστροφή του στην Ελλάδα, ξεκίνησε περιοδεία αλλά και εμφανίσεις στο «Club 22» με τους Πάνο Κιάμο και Αντύπα. Την ίδια χρονιά κυκλοφόρησε τα τραγούδια «Μόνο Εσύ» με την Γεωργία Βρανά και «Τίποτα Να Μην Αλλάξει».

Το 2018 κυκλοφόρησε τα τραγούδια «Τα Σημάδια» με την Γεωργία Βρανά και «Θέλω Να Σε Ξαναδώ» με Super Sako & Πάνο Κιάμο. Επίσης έκανε εμφανίσεις στην Ελλάδα και συμμετείχε στα Mad Video Music Awards. Τη χειμερινή σεζόν 2018-2019 συνεργάστηκε με τους Βασίλη Καρρά, Χρήστο Χολίδη, Ειρήνη Παπαδοπούλου και Χρήστο Μενιδιάτη στο νυχτερινό κέντρο «Ιερά Οδός».

Τον Μάρτιο του 2019 κυκλοφόρησε το άλμπουμ «Κιβωτός» που περιέχει 11 τραγούδια: «Τίποτα Να Μην Αλλάξει», «Δεν Με Νοιάζει Τίποτα» (ft. Stan), «Πες Μου Πως» (ft. Josephine), «Τα Σημάδια» (ft. Γεωργία Βρανά), «Έχει Να Κάνει» (ft. Νότης Σφακιανάκης), «Ό,τι Με Κεράσεις Το Πίνω» (ft. Χρήστος Χολίδης), «Μόνο Εσύ» (ft. Γεωργία Βρανά), «Κιβωτός» (ft. Αναστάσιος Ράμμος), «Πες Το Μ' Ένα Φιλί» (ft. Έλενα Δομάζου) και «Αυτή Είναι Η Ιστορία Μου» (ft. NiVo, OGE & DJ Airth).

Το 2020 κυκλοφόρησε τα τραγούδια «Oh Le Le (Bella Giornata)» με τον OG Eastbull και «Poco Poco» με την Antonella. Το 2021 κυκλοφόρησε το τραγούδι «Μένω Σπίτι» με την Matina Zara.

Το 2023 κυκλοφόρησε τα τραγούδια «Το Ξέρεις» με τον Χρήστο Δάντη, «Leave In Silence» με την Stephanie Krassa και «Boom Boom» με τον Τριαντάφυλλο. Επίσης συμμετείχε στο μουσικό τηλεοπτικό σόου «Just the 2 Of Us» ως coach της Εύης Δρούτσα και στο ριάλιτι «I'm A Celebrity... Get Me Out Of Here», για τα γυρίσματα του οποίου εγκαταστάθηκε στη Δομινικανή Δημοκρατία.

Το 2024 κυκλοφόρησε το άλμπουμ «BOETRY» από την δισκογραφική εταιρία Panik Records.

## Φιλμογραφία
### Τηλεόραση

## Δισκογραφία
### Άλμπουμ
*«Bo Η Επαφή» (2005)
*«Feat:Bo» (2010)
*«Κιβωτός» (2019)
*«BOETRY» (2024)

### Τραγούδια

## Παραπομπές


Κατηγορία:Έλληνες ράπερ
Κατηγορία:Συμμετέχοντες στο Survivor Ελλάδας